**K - SGK - slušanje – upitnik**

Tijekom semestra pažljivo slušajte svoje nastavnike i zabilježite barem jednu važnu poruku koju ste čuli:

* nešto jako bitno (vama) za gradivo ili struku općenito,
* životni savjet ili mudrost,
* drugačiji/neobičan pogled na nešto,
* duhovitu opasku,
* ili nešto drugo što vam je privuklo pažnju i mislite da treba podijeliti s drugim

Kao odgovor na jedino pitanje postavljeno u ovom kvizu upišite:

* Što je rečeno?
* Tko je rekao?
* U kojem kontekstu?

**1.**

Kad sam u rujnu prošle godine bio na MakeX European Open 2019 natjecanju na Ziceru, jedna od aktivnosti je bio panel koji su voditelji IRIM Croatian makers-a imali, a među njima je bio i profesor dr. Predrag Pale. Tu su prezentirali svoje ideje, postignuća, a potom su imali Q&A dio na kojem su roditelji i drugi kolege postavljali pitanja.

Pitanje koje je jedan od roditelja postavio glasilo je nešto u kontekstu: „Smiju li djeca koja više ne smiju sudjelovati u natjecanju, tj. Srednjoškolci, voditi druge na natjecanja i voditi pripreme?“, na što je profesor Pale jednostavno odgovorio: „Zašto ne?“.

Potom je nastavio govoriti o tome kako je važno imati takav mindset ako se misli nešto napraviti, a kao primjer je dao snimanje svojih predavanja na FER-u – da je išao ispitivati smije li to, kako bi to mogao, što će ljudi reći i misliti nikad to ne bi napravio, ali s obzirom da je odlučio brinuti se za posljedice kasnije, uspio je napraviti snimke svih svojih predavanja.

Ukratko ono što se meni dojmilo je rečenica: „Ako konstantno tražite odobravanje od drugih za nešto što Vi želite napraviti, nikad to nećete uspjeti. Počnite odmah, a za prepreke se pobrinite kada dođu.“. Naravno to ne znači da ako želite opljačkati banku da to i napravite, već ako želite napraviti nešto što drugima ne bi naštetilo, što prije počnete, prije ćete uspjeti.

**2.**

Jednom sam prilikom slučaju prolazio pored TV-a doma kada sam vidio da HRT u sklopu programa „U svom filmu“ intervjuira profesora dr. Predraga Paleta. Taj sam intervju naknadno našao na internetu gdje sam ga mogao pogledati u cijelosti.

Koliko se sjećam jedno od postavljenih pitanja postavljeno profesoru je bilo kako ste uspjeli postići toliko toga u životu na toliko različitim područjima na što je odgovorio nešto u kontekstu: „Jednostavno se zanimam. Znatiželjan sam i želio sam vidjeti kako je nešto. Nekoliko pitanja kasnije i u novom sam području.“.

Ono što se meni svidjelo jest izjava profesora Paleta: „Začudili biste se koliko se samo postavljanjem nekoliko jednostavnih pitanja može postići. Ljudi su spremni toliko toga napraviti za Vas iako Vas uopće ne poznaju, samo ako ih lijepo pitate.“. Ovo sam iskoristio nebrojeno mnogo puta i stvarno postigao odlične rezultate, u osobnom, ali i „poslovnom“ okruženju (koliko se moje poslovno okruženje time može smatrati). Problem je u tome što se ljudi boje pitati. Misle da će ih drugi smatrati manje vrijednima ako pokažu da ne znaju nešto, a realnost je da nikoga nije briga za druge ni približno koliko za sebe, tako da se to brzo zaboravi.